Mnr. & Mej. Riebeeckrand 2018 - West Rand Window Newspaper
by westrandwindow · Published 9th October 2018 · Updated 10th October 2018
Hoërskool Riebeeckrand het op 31 Augustus hul Mnr. & Mej. Riebeeckrand 2018 gekroon. Die spoggeleentheid het in hul skoolsaal plaasgevind met die tema “Enchanted Forest”.
Die junior dogters, senior dogters en seuns het elkeen die geleenheid gekry om twee keer op die loopplank te paradeer. Eerstens het al die deelnemers hul verskyning gemaak in hul informele drag, wat die tema uitgebeeld het. Daarna het hulle in formele drag verskyn. Die seuns en dogters was almal uitgevat en reg vir die spoggerige geleentheid
Die bekende Afrikaanse sanger, Deon Groot, het die gehoor vermaak en ‘n gesellige atmosfeer geskep wat die gehoor terdeë geniet het. Die beoordelaars was beïndruk deur al die deelnemers wat sprokiesmooi gelyk het. Dit was wel nie ‘n maklike keuse vir die beoordelaars om die wenners te kies nie. Riebeeckrand het ‘n uitstekende paneel beoordelaars gehad. Twee
bekendes, Derick Hougaard en Nádine was deel van die paneel. Dit was voorwaar vir Riebeeckrand ‘n voorreg om so ‘n bekwame paneel beoordelaars by hul Mnr. & Mej. Riebeeckrand funksie te kon hê.
Riebeeckrand deel met trots wie die wenners tydens dié spoggeleentheid was. Mej. Riebeeckrand Senior is Tyllin Barnard, 1ste prinses Senior Mckayla Faurie en 2de prinses Senior Amoné Erasmus. Mej. Riebeeckrand Junior is Christelle Vosloo, 1ste prinses Junior Mari de Beer en 2de prinses Devonique Breedt. Mnr. Riebeeckrand is Collin da Corte en 1ste prins JP Bouwer.
Mej. Persoonlikheid senior is Amoné Erasmus, Mej. Persoonlikheid junior Megan Engelbrecht en Mnr. Persoonlikheid Collin da Corte. Mej. Fotogenies senior is Zené Geldenhuys, Mej. Fotogenies junior Jannike Fourie, Mnr. Fotogenies Victor Basson en Collin da Corte en Mej. Debutante is Simoné van den Berg.
van links na regs (Junior wenners): Devonique Breedt (2de prinses), Christelle Vosloo (Mej. Riebeeckrand junior) en Mari de Beer (1ste prinses)
JP Bouwer (1ste prins) en Collin da Corte (Mnr. Riebeeckrand)
Amone Erasmus (2de prinses), Tyllin Barnard (Mej. Riebeeckrand senior) en Mckayla Faurie (1ste prinses)
Collin da Corte (Mnr. Riebeeckrand), Tyllin Barnard (Mej. Riebeeckrand Senior) en Christelle Vosloo (Mej. Riebeeckrand Senior)
Hoërskool Florida se Sportsnuus
Hoërskool Florida se onvergeetlike Matriekafskeid
Next story 24TH EDITION PAGES DOWNLOADS
Previous story Hoërskool Florida se Sportsnuus